Source: https://www.cdservices.sk/casteotazky/
Timestamp: 2020-04-07 20:50:31+00:00
Document Index: 12198741

Matched Legal Cases: ['§ 24', '§ 48', '§ 15', '§ 16', '§11', '§ 43', '§ 45', '§ 43', 'čl. 8', 'čl. 8', 'čl. 7']

Odpovede k dopytom na clá a spotrebné dane - C&D Services
Podľa akého ustanovenia je potrebné postupovať, ak podľa prepravnej zmluvy ide o jeden ucelený úsek a miesto dodania je presne definované v prepravných dokladoch na základe objednávky. Dodanie prepravnej služby je v prepravnej zmluve definované ako ucelený úsek. Na vysvetlenie uvádzame: Tovar do Koperu (SI) prichádza loďou, colné konanie sa vykonáva na Slovensku, kde sa tovar prepustí do colného voľného obehu.
V prípade, ak preprava tovaru je spojená s dovozom tovaru z tretieho štátu do členského štátu, miestom dodania prepravných služieb je miesto, kde sa preprava alebo jej časť vykonáva. Podľa § 24 zákona o DPH sa do základu dane pri dovoze tovaru z tretieho štátu zahŕňajú aj náklady na prepravu tovaru do prvého miesta určenia v tuzemsku. Zároveň sa do základu dane pri dovoze tovaru zahŕňajú aj náklady na prepravu tovaru na iné miesto určenia v inom členskom štáte, ak toto miesto je pri dovoze tovaru známe. V nadväznosti na uvedené z ustanovenia § 48 ods. 8 zákona o DPH vyplýva, že preprava tovaru spojená s dovozom tovaru z tretích štátov je na území tuzemska oslobodená od dane, ak je zahrnutá v základe dane.
Z uvedeného vyplýva, že prepravca môže fakturovať prepravu tovaru oslobodenú od dane, ak cena tejto prepravy bola zahrnutá pri preclievaní do základu dane. Miesto dodania prepravných služieb, ktoré neboli zahrnuté do základu dane sa určí podľa § 15 ods. 3 zákona o DPH, t.j. miestom dodania prepravných služieb je miesto, kde sa preprava alebo jej časť vykonáva s výnimkou podľa § 16 ods. 1 zákona o DPH, v ktorom je riešené miesto dodania prepravných služieb tovaru medzi členskými štátmi Európskych spoločenstiev, pričom vznik daňovej povinnosti sa posúdi podľa legislatívy toho štátu, v ktorom je miesto dodania prepravnej služby.
Vstupom SR do EÚ prestali existovať tzv. colné hranice medzi SR a členskými štátmi EÚ. Z toho vyplýva, že sa zmenil systém zdaňovania. V týchto prípadoch sa najčastejšie hovorí o tzv. samozdaňovaní. Môžete to v krátkosti opísať ako to vlastne funguje?
Zdanenie pri „dovoze“ tovaru z iného členského štátu na územie SR bolo nahradené inštitútom tzv. samozdanenia nadobudnutia tovaru z iného členského štátu. T. z. , že DPH nevyberie colný orgán, ale nadobúdateľ tovaru si musí dodaný tovar sám zdaniť/§11 zák. o DPH/ Musia byť naplnené tieto predpoklady:
nadobúdateľ/kupujúci/ má pridelené identifikačné číslo pre DPH v SR,
nadobúdateľ získa právo disponovať z tovarom ako vlastník,
predávajúci má pridelené identifikačné číslo pre DPH v inom členskom štáte,
tovar je z iného členského štátu fyzicky dodaný do tuzemska, t.j. musí byť prepravený do tuzemska /preprava tovaru skončí v tuzemsku/, pričom preprava tovaru môže byť uskutočnená dodávateľom alebo odberateľom, alebo inou osobou na účet dodávateľa alebo odberateľa,
nadobudnutie tovaru je za odplatu to zn., že ide predovšetkým o kúpu tovaru z iného členského štátu / bezodplatné nadobudnutie tovaru z iného členského štátu na základe napr. darovacej zmluvy nie je predmetom dane SR/. Samozdanenie sa vzťahuje len na hnuteľný hmotný majetok. Ak dodávateľ z iného členského štátu dodáva tovar formou zásielkového predaja alebo dodáva tovar s montážou a inštaláciou, nevzťahuje sa na tieto prípady zdanenie nadobudnutia tovaru podľa tohto paragrafu.
Postupne sa zavádza elektronická komunikácia s colnými orgánmi a deklaranti sú povinní komunikovať c colnými úradmi už len elektronicky. Čo všetko treba zabezpečiť, aby sme mohli elektronicky komunikovať s colnými úradmi na Slovensku?
V prvom rade je potrebné k tomu to účelu vlastniť ZEP (zaručený elektronický podpis) najlepšie vystavený priamo na konkrétneho pracovníka, ide o tzv. kvalifikovaný zamestnanecký ZEP, kedy požiadate certifikačnú autoritu (v SR sú tri) o vydanie ZEP. K žiadosti pripojíte splnomocnenie zamestnancov a súhlas zamestnávateľa s vydaním ZEP, aktuálny výpis z OR SR netreba overenú kópiu. V prípade zamestnaneckých certifikátov je potrebná ich osobná účasť, prípadne ich môže iná osoba zastúpiť na základe splnomocnenia pri konaní vo vzťahu k certifikačnej autorite. ZEP tvorí bezpečnostný predpoklad identifikácie zamestnanca akoby sám osobne podpisoval písomné dokumenty, avšak v ich elektronickej forme, preto treba starostlivo chrániť ZEP na nosiči dát pred jeho zneužitím tretími osobami.
Nasleduje podpísanie dohody s Colným riaditeľstvom o používaní služieb elektronickej komunikácie. Tu treba Colnému riaditeľstvu SR predložiť návrh dohody podpísaný štatutárnym zástupcom alebo jeho zástupcom, riadne vyplnené a doplnené technické špecifikácie k dohode, ktoré tvoria integrálnu súčasť tejto dohody, aktuálny výpis z OR SR (overený alebo jeho kópia), v prípade, že žiadateľa zastupuje tretia osoba je potrebné túto skutočnosť preukázať predložením splnomocnenia na tieto úkony. Colné riaditeľstvo SR pi podpise dohody vydá žiadateľovi prístupové heslo a kód pre prístup do systému EKR a súčasne mu dá k dispozícii aj technické parametre pre nastavenie EKR a jeho rozhrania.
Posledným krokom v poradí je inštalácia a spustenie systému EKR, tak aby boli regulárne spustené všetky jeho funkcie a systém EKR mohol nabehnúť na komunikáciu, ktorá od daného momentu už môže prebiehať výlučne elektronicky a všetky colné vyhlásenia a správy k nim budú odosielané a prijímané len elektronicky. K tomu je nevyhnutné mať licenciu na používanie autorizovaného softvéru od dodávateľa schváleného Colným riaditeľstvom SR (v SR sú to tri subjekty, kde najväčším z nich pokrývajúcim až 75 % trhu je spoločnosť David Plus s.r.o. Nitra). Vzory všetkých formulárov nájdete na web stránke colnej správy v sekcii elektronická komunikácia.
Ako máme postupovať v prípade, ak sme príjemcom zásielky a použijeme dodaciu doložku EXW, pričom je vystavený nákladný list CMR na iného príjemcu v inej členskej krajine EÚ. Môžeme disponovať so zásielkou resp. zmeniť miesto dodania aj počas prepravy tovaru? Obdobné problémy sa objavujú pri trojstranných obchodoch.
červená (vrchná) časť
modrá časť
pre príjemcu
Tretiu kópiu
zelenú časť
si nechá dopravca
Štvrtá (a ďalšie kópie)
colné orgány, zasielateľ
§ 43 zákona o dani z pridanej hodnoty 222/2004 Z.z. účinnosť od 01.01.2012
Pri trojstrannom obchode musia byť splnené podmienky ustanovenia § 45 zákona o DPH, pričom preukázanie dodania tovaru do iného čl. štátu na účely uplatnenia ustanovenia § 43 sa obvykle vykonáva predložením prepravného dokladu, ale môže to byť aj iný doklad napr. dodací list alebo doklad o prijatí platby za tovar. Tieto sú vyslovene uvádzané v zákone a využívajú sa obvykle vtedy, ak prepravný doklad vykazuje nepresnosti alebo by mohli vzniknúť pochybnosti o dodaní tovaru do iného členského štátu.
Pokračovanie Článok 12 Dohovoru CMR
Článok 13 Dohovoru CMR
Článok 14 Dohovoru CMR
Článok 15 Dohovoru CMR
Kto vypĺňa Nákladný list CMR odosielateľ alebo dopravca ?
To vyplýva zo znenia čl. 8 Dohovoru CMR, kde je stanovené, čo dopravca musí preskúmať pri prevzatí zásielky na prepravu:
Právny výklad k Dohovoru CMR stanovuje, že dopravca nie je povinný úkonmi v čl. 8 ods. 1, tzn. len sa presvedčí. Odosielateľ je povinný zabezpečiť vybavenie zásielky, Dohovor CMR neobsahuje ustanovenie o tom, kto má vyplňovať NL CMR, avšak v praxi je to odosielateľ, avšak často tiež dopravca podľa údajov odosielateľov. Obvyklá prax je teda tá aj v čl. štátoch EÚ, že NL CMR vystavuje spravidla odosielateľ.
Kto zodpovedá za zle vyplnený nákladný list CMR?
Nakoľko vyplnenie je vecou odosielateľa, postupuje sa pri zodpovedá za všetky škody, ktoré vzniknú dopravcovi odosielateľ o čom hovorí čl. 7 Dohovoru CMR. Odosielateľ teda zodpovedá za správnosť údajov obsiahnutých v nákladnom liste CMR a to tiež v prípadoch, kedy údaje do NL CMR zapíše zástupca dopravcu (spravidla vodič).
Chcem sa spýtať ako to je s tovarom obchodného charakteru pri dovoze z Číny v poštovom balíku v malom množstve na ďalší predaj, ak som živnostník-fyzická osoba?
V súlade s colnými predpismi ustanovujúcimi systém oslobodenia od cla sú od dovozného cla oslobodené všetky zásielky pozostávajúce z tovaru nepatrnej hodnoty odoslané priamo z tretej krajiny príjemcovi v Európskej k únií.
Za tovar nepatrnej hodnoty sa považuje tovar, ktorého vnútorná hodnota nepresahuje 150 EUR na jednu zásielku.
Výnimku z oslobodenia od cla tvoria alkoholické nápoje, parfumy a toaletné vody, tabak a tabakové výrobky.
Tieto zásielky sú oslobodené od cla vtedy, ak hodnota zásielky nepresahuje 150 EUR. Ak hodnota zásielky nepresahuje 22 EUR, sú oslobodené od DPH.
Vnútorná hodnota zásielky je tvorená úhrnnou hodnotou všetkých položiek obsiahnutých v zásielke.
Ak úhrnná hodnota zásielky v súlade so zákonom o DPH presahuje 22 EUR, ale nepresahuje 150 EUR v súlade so systémom oslobodenia od cla v EÚ, zásielku je možné oslobodiť od cla, ale nie od DPH.
Ak úhrnná hodnota zásielky nepresiahne 22 EUR, je možné oslobodiť ju od cla a súčasne aj od DPH.
Aké oslobodenie od dovozného cla sa uplatní na tovar neobchodného charakteru v poštových zásielkach.
Tovar v zásielkach zasielaných z tretej krajiny jednou fyzickou osobou druhej fyzickej osobe žijúcej na colnom území EÚ je oslobodený od dovozného cla za predpokladu, že ide o dovoz neobchodného charakteru (príležitostné zásielky).
Oslobodenie od dovozného cla sa vzťahuje na tovar, ktorého úhrnná hodnota nepresahuje hodnotu 45 EUR na jednu zásielku. Ak je úhrnná hodnota zásielky pozostávajúcej z dvoch alebo viacerých kusov vyššia ako 45 EUR, oslobodenie od dovozného cla sa prizná do výšky tejto sumy na tovar, ktorý by bol oslobodený, keby sa dovážal samostatne, čo znamená, že hodnota jednej položky sa nemôže rozdeliť na viac častí.
Z akej hodnoty zaplatím clo, prípadne DPH pri poštovej zásielke obchodného charakteru?
Tovar obchodného charakteru je sprevádzaný obvykle dokladom o cene (faktúra a pod.), tzn. v zásielke je takýto doklad a colné orgány posúdia, či hodnota tovaru v zásielke zodpovedá colnej hodnote takéhoto tovaru (cene obvyklej), tzn. či nejde o snahu o podhodnotenie zásielky v snahe vyhnúť sa platbe cla a dane.
Následne sa rieši otázka podania colného vyhlásenia k čomu vyzve vyclievacie oddelenie Slovenskej pošty, a.s., ktoré pôsobia v Bratislave a Košiciach. Na ostatných pracoviskách (B. Bystrica, Žilina) túto službu poskytujú profesionálni colní deklaranti na komerčnej báze.
Následne je firma alebo osoba zahájiť colné konanie podaním colného vyhlásenia v predpísanej forme (na Slovensku je to ešte stále tlačivo JCD pri dovoze + elektronická forma na prenosnom nosiči dát). Môžete si zvoliť zástupcu, ktorý to za Vás vybaví na colnici, avšak ide o platenú službu, pričom ho musíte splnomocniť a poskytnúť mu všetky relevantné doklady a údaje, aby mohol zásielku deklarovať na colnici.
Colná sadzba sa uplatní podľa platného colného sadzobníka na daný rok a sadzba DPH podľa platného zákona o DPH a príslušnej sadzby (základnej alebo zníženej).
POZOR !!! Pozor na tzv. lacné napodobneniny značkového tovaru, kde dochádza k porušovaniu autorských práv, čo je riešené ako porušenie iných predpisov a v dôsledku toho sa môžete dopustiť porušenia predpisov. Veľmi dobre si treba premyslieť aký druh tovaru chcete doviezť a optimálne je predtým absolvovať konzultáciu, avšak treba mať už jasno v konkrétnych druhoch tovaru pre zamýšľaný dovoz.
Po podaní colného vyhlásenia Vami alebo Vaším povereným zástupcom colné orgány rozhodnú o prepustení (alebo neprepustení) zásielky a vymerajú colný dlh (dovoznú platbu), ktorej sumu Vám oznámia vo forme výmeru platieb, kde bude rozpísané CLO a DPH, ak sa platia a tiež tam bude číslo účtu a variabilný symbol pod ktorým treba uhradiť platbu.
Lehota pre platbu cla a daň je v tom to prípade 10 dní, pričom sa považuje za zaplatenú ak je už na 10-ty deň na účte colného úradu. V opačnom prípade sa stanete dlžníkom a nevyhnete sa platbe úrokov z omeškania za každý aj začatý deň.
Colné orgány majú zriadené pracoviská Bratislave, Košiciach, Banskej Bystrice, Žiline.
PCÚ Bratislava Pošta
(hraničná) kód:1095251- PCÚ BA Pošta
02/49222501-504
posta.5251@financnasprava.sk
48°10'13.92"N
17°8'50.41"E
PCÚ Košice Pošta
(hraničná) kód: 9005651 PCÚ KE Pošta
48°43'34.02"N
21°15'57.58"E
PCÚ Banská Bystrica pošta
kód útvaru: 5152 PCÚ BB Pošta
Zvolenská cesta 1441/36
048/4721483
048/4721489